25/04/2017 | Administración LocalMunicipal
Carballo
Publicación das bases reguladoras da convocatoria de subvencións a entidades empresariais para actividades de promoción económica durante o ano 2017

Por acordo da Xunta de Goberno Local de data 10 de abril de 2017 foron aprobadas as bases reguladoras da convocatoria de subvencións a entidades empresariais para actividades de promoción económica durante o ano 2017. Ordénase a publicación íntegra das devanditas bases reguladoras no Boletín Oficial da Provincia, para o seu xeral coñecemento. O Concello de Carballo ten a vontade de favorecer a actividade económica local mediante accións de dinamización, formación e promoción dos distintos sectores económicos. Entre as diversas medidas de apoio que a Concellaría de Promoción Económica contempla, considérase prioritario establecer unha liña de subvencións ás entidades empresarias para fomentar a realización de actividades de dinamización do comercio de proximidade e a hostalería. O marco normativo polo que se rexerán as subvencións concedidas polo Concello de Carballo ás entidades empresariais está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito:  Lei 38/2003, de 17 de novembro, xeral de subvencións e Real Decreto 887/2006, do 21 de xullo, polo que se aproba o seu regulamento.  Lei 9/2007, de 13 de xuño, de subvencións de Galicia e Decreto 11/2009, do 8 de xaneiro, polo que se aproba o seu regulamento.  Ordenanza xeral de subvencións do Concello de Carballo A presente convocatoria de subvencións ten por obxecto a concesión, en réxime de concorrencia competitiva, de axudas económicas ás entidades empresariais do municipio de Carballo para impulsar accións de dinamización, programas de formación e actividades de promoción económica local durante o ano 2017. Con estas subvencións o Concello de Carballo pretende contribuír ao desenvolvemento económico e á promoción da hostalaría e o comercio de proximidade. O importe total destinado á concesión destas subvencións é de CINCUENTA E DOUS MIL EUROS (52.000 €), gasto imputable á aplicación orzamentaria 4300/4890000 de Subvencións promoción comercio local do Orzamento Municipal para 2017 (retención de crédito nº 201700009869) Poderán concorrer á presente convocatoria de subvencións as entidades empresariais xuridicamente constituídas que cumpran os seguintes requisitos:  Carecer de fins de lucro  Ter a sede social e o domicilio fiscal no Concello de Carballo  Desenvolver a súa actividade dentro do ámbito municipal  Non ter pendente de xustificar ningunha subvención ou axuda económica concedida polo Concello de Carballo  Estar inscritas no rexistro municipal de asociacións  Estar ao corrente das súas obrigas coa facenda pública, co Concello de Carballo e coa Tesouraría da Seguridade Social  Non estar incursas nas causas de incompatibilidade ou incapacidade para ser beneficiarias ou percibir subvencións da administración pública previstas no art.13 da Lei xeral de subvencións 38/2003, de 17 de novembro.6.1. As actividades subvencionables nesta convocatoria son as que seguen:  Actividades de difusión, promoción e animación do comercio e a hostalaría local  Mellora da formación e calidade  Accións de dinamización da actividade económica local 6.2. Son gastos subvencionables os que de maneira indubitada respondan á natureza da actividade subvencionada, se realicen no período de realización das actividades e sexan efectivamente pagados con anterioridade ao remate do prazo de xustificación.6.3. Exclúense desta convocatoria:  Os gastos de carácter xeral da entidade (persoal e gastos correntes): Só serán subvencionables os gastos que se adscriban á realización da actividade obxecto de subvención co límite máximo do 25% dos gastos directos da actividade, o que deberá quedar suficientemente motivado.  Os gastos de viaxes, manutención, aloxamento e atención protocolaria.  O importe do IVE non será subvencionable cando sexa susceptible de recuperación ou compensación por parte da entidade.  Os gastos que non se correspondan cos obxectivos da convocatoria.  A solicitude de subvención deberase presentar no modelo normalizado que figura como anexo I a estas bases, no que se inclúe, entre outra, a seguinte información:  Declaración xurada conforme se está ao corrente das obrigas tributarias co Concello de Carballo, Axencia Tributaria e coa Seguridade Social.  Declaración comprensiva do conxunto de todas as axudas ou subvencións solicitadas ou concedidas para a mesma finalidade procedentes de calquera administración pública ou ente público ou privado, ou, de ser o caso, declaración de que non solicitaron nin percibiron outras axudas ou subvencións.  Declaración orixinal de non estar incursa a persoa representante e a entidade nas causas de incompatibilidade ou incapacidade para ser beneficiarias ou percibir subvencións da administración pública previstas no art.13 da Lei xeral de subvencións 38/2003, de 17 de novembro.  Compromiso da entidade de facer constar a colaboración do Concello de Carballo en toda a información que realice do desenvolvemento das actividades  Compromiso de solicitar polo menos tres ofertas de distintos provedores no caso de gasto superior a 18.000 euros en actividades Esta solicitude deberá ir acompañada da seguinte documentación:  Memoria explicativa da/s actividade/s, asinada polo/a representante legal e que conterá, como mínimo, os seguintes aspectos: breve descrición da actividade, carácter periódico e permanente desta, o seu calendario de realización ao longo do ano 2017, orzamento de ingresos e gastos da actividade coa expresión do financiamento previsto e a axuda solicitada, responsables da actividade, a súa adecuación ao interese local, número de persoas beneficiadas directa ou indirectamente.  Comunicación e solicitude de autorización ao Concello de Carballo, se é o caso, para contratar con persoas ou entidades vinculadas coa entidade solicitante.  Fotocopias compulsadas das tarxetas do CIF da entidade e do NIF da persoa representante.  Fotocopia compulsada dos estatutos da entidade.  Certificación orixinal dos datos bancarios da entidade. A documentación xa obrante no poder do Concello de Carballo e que non sufrira modificacións, poderá excluírse do deber de presentación se así se solicita. Se resultase que a documentación está incompleta ou é defectuosa, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. As solicitudes de subvención presentaranse en calquera dos rexistros do Concello de Carballo (preferentemente no Rexistro existente no Fórum Carballo, Praza dos Bombeiros Voluntarios, s/n), ou por calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. O prazo de presentación de solicitudes será dun mes desde a publicación do extracto da convocatoria no Boletín Oficial da Provincia da Coruña, a través da BDNS. Como regra xeral, a subvención municipal poderá alcanzar ata o 50% do orzamento total do programa presentado. O procedemento de concesión das subvencións recollidas nestas bases será o de concorrencia competitiva, nos termos establecidos no artigo 19.1 da Lei 9/2007, do 13 de xuño. Na avaliación dos proxectos presentados teranse en conta os seguintes criterios, que se valorarán segundo a puntuación que se indica:  Carácter periódico e permanente das actividades obxecto de subvención: 20 puntos  Colaboración co concello no desenvolvemento de actividades de utilidade pública e interese social: 15 puntos  Coeficiente de financiamento derivado da solicitude: 15 puntos  Adecuación da actividade ao interese local: 20 puntos  Número de beneficiarios/as da subvención: 20 puntos  Emprego da lingua galega na súa realización e difusión: 10 puntos 11.1. O órgano competente para resolver a concesión das subvencións será a Xunta de Goberno Local, logo da proposta motivada da comisión avaliadora correspondente.11.2. A Comisión avaliadora será nomeada por resolución de Alcaldía, actuará como secretario/a sen voto un/unha funcionario/a do Concello de Carballo e estará composta polas seguintes persoas: Presidencia: Alcalde ou concelleiro/a en quen delegue Vogais: Técnica de Turismo, técnica de Promoción Económica e técnico de Normalización Lingüística do Concello de Carballo 11.3. A comisión avaliadora formulará proposta de resolución de concesión, debidamente motivada, que deberá expresar a relación de solicitantes para os que se propón a concesión da subvención e a súa contía, así como as solicitudes desestimadas, as desistidas e as non admitidas a trámite, no seu caso.11.4. Á vista da proposta da comisión avaliadora, a Xunta de Goberno Local ditará resolución de concesión definitiva das subvencións.12.1. A resolución definitiva notificarase aos/ás interesados/as propostos/as como beneficiarios/as na forma prevista na Lei 39/2015, para que no prazo de 10 días comuniquen a aceptación ao Concello de Carballo. Transcorrido o prazo sen terse producido a aceptación expresa, a subvención entenderase tacitamente aceptada.12.2. A resolución definitiva notificarase aos/ás interesados/as mediante anuncio público no Taboleiro de Anuncios do Concello de Carballo, sito na Casa do Concello, na Praza do Concello, s/n e na páxina web municipal http://www.carballo. gal e será notificada de forma individual a cada un dos solicitantes, no prazo de dez días a partir da data na que se dite o acordo de aprobación polo órgano competente. Se o importe da subvención concedida é inferior ao solicitado, de acordo co establecido na Lei Xeral de Subvencións e no seu regulamento, as subvencións reformularanse de forma automática, entendéndose deste xeito que o beneficiario estará comprometido a realizar a actividade subvencionada cun presuposto total que poderá ser reducido na mesma porcentaxe na que se diminuíu o importe da subvención concedida. A entidade poderá solicitar, razoadamente, o cambio de obxecto da subvención, para o que deberá achegar o proxecto adaptado ao novo obxecto. O proxecto adaptado deberá respectar a finalidade da subvención. O simple cambio dalgún dos conceptos de gasto non se considerará cambio de obxecto, tampouco o cambio de lugar onde se faga a actividade, pero haberá que comunicarlle ao Concello esa circunstancia antes de iniciala. O prazo de xustificación das subvencións rematará o día 15 de novembro de 2017 ás 14:00 horas. A documentación xustificativa deberá presentarse en calquera dos rexistros do Concello de Carballo (preferentemente no Rexistro existente no Fórum Carballo, Praza dos Bombeiros Voluntarios, s/n) con destino ao Servizo de Promoción Económica, o cal deberá conformar a devandita xustificación. Vencido o prazo de xustificación sen que a entidade presentara documentación xustificativa, requiriráselle para que a presente no prazo improrrogable de 10 días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades previstas na Lei xeral de subvencións. a. O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade. O orzamento subvencionado para xustificar e poder cobrar a subvención calcularase como resultado de dividir o importe da subvención concedida polo coeficiente de financiamento. No caso de ter outras subvencións ou ingresos propios para o mesmo obxecto que, en concorrencia coa subvención do Concello de Carballo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar, polo menos, o importe do orzamento subvencionado para xustificar. c. As subvencións son compatibles con outras axudas concedidas por outras administracións ou entes públicos ou privados para a mesma actividade. O importe das subvencións concedidas en ningún caso poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo total da actividade desenvolvida pola entidade beneficiaria. d. Toda alteración das condicións tidas en conta para a concesión da subvención e, en todo caso, a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. As entidades beneficiarias deberán presentar, no prazo establecido para a xustificación, a seguinte documentación:  Memoria xustificativa da realización das actividades realizadas e grao de cumprimento dos obxectivos, que en todo caso conterá os seguintes datos: nome da actividade, descrición e contido, datas de realización, número de beneficiarios, resultados obtidos e as desviacións acaecidas. O Concello de Carballo poderá solicitar calquera outra documentación que proceda aos efectos de comprobar a veracidade da memoria e o cumprimento das condicións esixidas.  Relación clasificada de gastos realizados, asinada polo/a secretario/a da entidade, co visto e prace do/a seu/súa presidente/a, e con identificación dos acredores (nome da entidade ou nome e apelidos e CIF ou NIF), dos conceptos de gasto e dos tipos de documento (nº de factura ou documento equivalente, importe, data completa de emisión).  Documentos orixinais acreditativos dos gastos realizados (facturas e/ou outros documentos) debidamente cumprimentados ou fotocopias compulsadas comprensivas dos gastos realizados no exercicio da actividade. Nas facturas orixinais deixarase constancia de que foron utilizadas como xustificante da subvención percibida, especificando a súa utilización para a convocatoria correspondente. En todo caso as facturas estarán datadas no exercicio económico para o que se concedera a subvención.  No caso de que existan gastos de persoal presentarase: Nóminas, boletíns de cotización á seguridade social (TC/1 e TC/2) ou os que os substitúan regulamentariamente e documentos de ingreso na Axencia Tributaria das retencións practicadas en concepto de IRPF.  Relación detallada de todos os ingresos de natureza pública ou privada obtidos, das subvencións doutras administracións públicas ou entidades privadas para o mesmo obxecto, con indicación do seu importe e procedencia, así como dos ingresos que xere a propia actividade subvencionada, ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que estean xustificadas, poderá achegarse certificación da administración que lla concedeu, na que se detallen os conceptos subvencionados e os importes xustificados, así como o período ao que se refiren os gastos.  Declaración do cumprimento da obriga de facer constar a colaboración do Concello de Carballo en toda a información (impresa, informática ou audiovisual) que se fixera das actividades subvencionadas así como da utilización da lingua galega nos termos da presente convocatoria.  Declaración de non ter pendente de xustificación outra axuda do Concello de Carballo na que xa rematara o prazo para a presentación de xustificantes.  No caso de non lle ter dada a autorización correspondente ao Concello de Carballo, certificación acreditativa de estar ao corrente nas súas obrigas tributarias e coa Seguridade Social  Acreditación do pago efectivo de cada un dos gastos, mediante utilización, con carácter xeral, de formas de pago a terceiros que poidan ser acreditadas mediante un documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc.) no que quede identificado o beneficiario, o importe e a data de pago e coa conformidade suficientemente acreditada do provedor na correspondente factura en caso de pagos en efectivo. Só se utilizará o pago en efectivo por importes inferiores a 100 euros. a. Nas facturas deixarase constancia de que foron utilizadas como xustificante da subvención percibida, especificando a súa utilización para a xustificación da subvención da correspondente convocatoria. b. Unicamente se admitirán xustificantes correspondente a proxectos de actividades realizados entre o 1 de xaneiro e o 30 de novembro de 2017 e as facturas estarán pagadas antes do remate do prazo de xustificación. c. Para os efectos de xustificar os gastos e coa finalidade de exceptuar o art.31.2. da Lei xeral de subvencións, entenderase que o gasto está realizado coa achega da documentación sinalada na base 15.3. Á vista da documentación xustificativa presentada, logo dos informes previos do Servizo de Promoción Económica e despois da súa fiscalización, o órgano competente valorará o cumprimento das actividades ou investimentos subvencionados e, se a documentación se considera correcta, procederase ao pagamento da subvención. d. Para a valoración do cumprimento da finalidade básica da subvención terase en conta o seguinte: - No caso de que se xustifique gasto polo 100% do orzamento subvencionado para xustificar, aboarase a totalidade da subvención. - No caso de que se xustifique gastos inferior ao 100% e, polo menos do 50% do orzamento subvencionado para xustificar, aboarase a parte proporcional da subvención. - No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. - No caso de que a documentación fose incorrecta ou insuficiente, darase un prazo de dez días para a súa emenda. Pasado o devandito prazo sen que o/a interesado/a atenda o requirimento, entenderase que desiste da súa petición, ditándose resolución que deberá ser notificada ao/á beneficiario/a. - O Concello de Carballo poderá requirir da entidade beneficiaria a documentación que considere pertinente para os efectos de comprobar o cumprimento da finalidade da subvención. - No caso de non atoparse ao corrente nas súas obrigas tributarias e coa Seguridade Social, e teña xustificado o cumprimento das condicións da subvención, advertirase ao/á beneficiario/a que non se procederá ao seu pagamento, agás que xustifique ter regularizado a súa situación tributaria ou social. As entidades perceptoras da subvención estarán obrigadas a:  Organizar e realizar a actividade para a que foi concedida a subvención dentro dos prazos previstos e acreditar o seu cumprimento mediante a presentación da documentación xustificativa prevista no punto 15.3.  Facer constar nos materiais de difusión e publicidade a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude.  As publicacións, cartelaría, a publicidade e toda a produción das actividades deberán estar en lingua galega, conforme ao establecido na Ordenanza para o impulso social da lingua galega do Concello de Carballo.  No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade  Colaborar no seguimento ou solicitude de información que realice o Concello.  Comunicar calquera outra subvención que soliciten ou que se lles conceda para a mesma finalidade.  Estar ao corrente das súas obrigas co Concello de Carballo, a Seguridade Social e a Axencia Tributaria.  Someterse aos procedementos de control ou de auditoría que realice o Concello de Carballo, e tamén, na súa condición de quen subscribe a conta, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte ao disposto na Lei 38/2003, xeral de subvencións, e, no seu caso, responsabilidade penal, de conformidade co Código penal.  Conservar os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control.  Utilizar, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.  No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por algún delito contra a liberdade e indemnidade sexual, que inclúe a agresión e abuso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (De acordo coa Lei orgánica 1/1196, de protección xurídica do menor, de modificación do Código Civil e da lei de axuizamento civil).  Asumir todas as responsabilidades legais e civís das actividades que se realizan  Cumprir con calquera outra obriga reflectida no artigo 14 da Lei 38/2003, de 17 de novembro, xeral de subvencións. O incumprimento dalgunha destas obrigas poderase resolver coa suspensión do pagamento da subvención ou coa apertura do expediente de reintegro da subvención indebidamente percibida. No cumprimento do disposto no artigo 18.2. da Lei 38/2003, de 17 de novembro, xeral de subvencións, e demais normativa de desenvolvemento, o Concello de Carballo remitirá á Base de Datos Nacional de Subvencións información sobre a concesión de subvencións. O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no prazo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo da Coruña. Para os efectos de salvagarda do dereito das entidades participantes na presente convocatoria á protección dos seus datos de carácter persoal, nos termos dispostos na Lei orgánica 15/1999, do 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. En ningún caso a presente convocatoria xerará dereito ningún a favor das entidades solicitantes mentres non se dean as condicións orzamentarias, procedimentais e xurídicas de aplicación. O Concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas. A participación na convocatoria supón a aceptación das súas bases reguladoras. O modelo de solicitude normalizado estará dispoñible na páxina WEB do Concello de Carballo. Carballo, 19 de abril de 2017 O Alcalde D. Evencio Ferrero Rodríguez